John Betjeman
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
John Betjeman var en britisk dikter og arkitekturkritiker. Han debuterte med diktsamlingen Mount Zion (1931), og skrev deretter blant annet Continual Dew (1937), Old Lights in New Chancels (1940), New Bats in Old Belfries (1945), A Few Late Chrysanthemums (1954), Summoned by Bells (en versifisert selvbiografi i 1960) og Church Poems (1981).
Betjemans lyrikk, som er påvirket av Alfred Tennyson og Wystan Hugh Auden, er både nostalgisk og vittig, og har som bakgrunn engelsk landskap og arkitektur. Som kritiker gjorde Betjeman mye for å stimulere allmennhetens sans for arkitekturvern. Han var særlig opptatt av viktorianske bygninger, og utgav i 1974 London's Historic Railway Stations. Han mottok flere litterære priser, og etterfulgte Cecil Day-Lewis som Poet Laureate i 1972. Les mer i Store norske leksikon Storbritannias litteratur